Source: http://odlocitve.us-rs.si/sl/odlocitev/US16624?q=Zakon+o+zavodih+%28ZZ%29%2C+51.+%C4%8Dl.&sf%5B0%5D=legal_basis
Timestamp: 2018-09-24 16:12:11+00:00
Document Index: 1975622

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

ECLI:SI:USRS:1993:U.I.172.92
Odlok skupščine občine Idrija o izločitvi Veterinarske ambulante Idrija iz Kmetijsko veterinarskega zavoda Nova Gorica in ustanovitvi te ambulante kot javnega zavoda ni predpis in ustavno sodišče za njegovo oceno ni pristojno.
Izločitev delovne enote javnega zavoda brez soglasja oziroma odločitve ustanovitelja.
Veterinarska dejavnost kot javna služba.
Pristojnost ustavnega sodišča za oceno občinskega odloka o ustanovitvi javnega zavoda.
Ustava, 161. čl.
Zakon o veterinarski službi v SRS.
Zakon o zdravstvenem varstvu živali (ZZVZ).
Zakon o zavodih (ZZ), 3., 22., 51. čl.
U-I-172-92.pdf
22/4-1993
Ustavno sodišče je v postopku za oceno ustavnosti in zakonitosti, začetem s predlogom Kmetijsko-veterinarskega zavoda Nova Gorica, na seji dne 22/4-1993
Postopek za oceno ustavnosti in zakonitosti odloka Skupščine občine Idrija o izločitvi Veterinarske ambulante Idrija iz Kmetijsko-veterinarskega zavoda Nova Gorica in ustanovitvi javnega zavoda Veterinarska ambulanta Idrija (Uradni list RS, št. 56/92) se ustavi.
Predlagatelj je začel postopek za oceno ustavnosti in zakonitosti v izreku tega sklepa navedenega občinskega odloka. Navedel je, da je Skupščina občine Idrija z izpodbijanim odlokom Veterinarsko ambulanto Idrija izločila iz Kmetijsko-veterinarskega zavoda Nova Gorica in jo ustanovila kot javni zavod, čeprav za to ni imela zakonskega pooblastila, in predlagal, da ustavno sodišče izpodbijani odlok kot nezakonit odpravi ter do dokončne odločitve zadrži njegovo izvajanje. Po 4. alinei prvega odstavka 160. člena ustave ustavno sodišče odloča o skladnosti predpisov lokalnih skupnosti z ustavo in zakoni. Izpodbijani akt ni predpis, zaradi česar za oceno njegove ustavnosti in zakonitosti ustavno sodišče ni pristojno.
Ustavno sodišče je sprejelo ta sklep na podlagi 7. člena ustavnega zakona za izvedbo Ustave Republike Slovenije in prve alinee drugega odstavka 25. člena zakona o postopku pred Ustavnim sodiščem SR Slovenije (Uradni list SRS, št. 39/74 in 28/76).
Kmetijsko veterinarski zavod Nova Gorica
OdlUS II, 41